***Приложение № 2* към Условията за кандидатстване**

**– Документи за информация**

**КРИТЕРИИ И МЕТОДИКА ЗА**

**ТЕХНИЧЕСКА И ФИНАНСОВА ОЦЕНКА**

**на проектни предложения за предоставяне на безвъзмездна финансова помощ**

**по Стратегията за Водено от общностите местно развитие на СНЦ „МИГ-Елхово-Болярово”**

**от Програма за развитие на селските райони за периода 2014 – 2020 г.**

|  |
| --- |
| **ПРОЦЕДУРА ЧРЕЗ ПОДБОР НА ПРОЕКТНИ ПРЕДЛОЖЕНИЯ С НЯКОЛКО КРАЙНИ СРОКА ЗА КАНДИДАТСТВАНЕ BG06RDNP001-19.481**  **ПО МЯРКА 7.5. „ИНВЕСТИЦИИ ЗА ПУБЛИЧНО ПОЛЗВАНЕ В ИНФРАСТРУКТУРА ЗА ОТДИХ, ТУРИСТИЧEСКА ИНФРАСТРУКТУРА“ ОТ СТРАТЕГИЯТА ЗА ВОДЕНО ОТ ОБЩНОСТИТЕ МЕСТНО РАЗВИТИЕ НА СНЦ „МИГ- ЕЛХОВО-БОЛЯРОВО”** |

**ОЦЕНИТЕЛНА ТАБЛИЦА 2: ТЕХНИЧЕСКА И ФИНАНСОВА ОЦЕНКА**

1. **Критерии за оценка на проектните предложения съгласно одобрената Стратегия за ВОМР на МИГ – Елхово – Болярово**

|  |  |
| --- | --- |
| **Критерии за избор на проекти** | **точки** |
| 1. Брой население, което ще се възползва от подобрените основни услуги и обхвата на териториално въздействие – 50 точки  * до 100 души – 5 точки * от 101 до 200 души - 10 точки * от 201 до 500 души – 20 точки * от 501 до 1000 души – 30 точки * от 1001 до 2000 души – 40 точки * над 2000 души – 50 точки | **50** |
| 1. Проекти, осигуряващи интегрирано развитие на туризма на територията на МИГ | **10** |
| 1. Проекти, които отговарят на приоритетите на Общинските програми за развитие на туризма, приети от Общинските съвети | **10** |
| 1. Проектът включва дейности с позитивен принос към околната среда   - над 30 % - от инвестициите са насочени към дейности, опазващи околната среда - 5 т.   * - над 50 % от инвестициите са насочени към дейности, опазващи околната среда - 10 т. | **10** |
| 1. Кандидатът не е получавал подкрепа от Общността за подобна инвестиция / обект | **10** |
| 1. Проектът ще създаде работни места при изпълнение на допустимите дейности /ще бъде наемана местна работна ръка/ | **10** |
| **ОБЩО** | **100** |

За да бъде предложено за финансиране едно проектно предложение, общата крайна оценка на етап техническа и финансова оценка трябва да е равна на или по-голяма от 10 точки. (минимално допустима оценка за качество на проектните предложения).

В случай, че две или повече проектни предложения имат еднакви общи крайни оценки, проектите ще бъдат подреждани в низходящ ред и ще се дава предимство на проекта/ите, осигуряващ/и покритие на по-голям брой население по критерий 1.

При равен брой точки и по този критерий, ще се дава предимство на проекта/ите, получил/и оценка/и по критерий 2.

**ВАЖНО! Дефиниции за целите на техническата и финансова оценка и прилагането на критериите за подбор на проекти:**

* **Относно Критерий 1.** *Брой население, което ще се възползва от подобрените основни услуги и обхвата на териториално въздействие*

**Изискване, за да бъдат присъдени точки по критерия:** В ***раздел 9 „Индикатор*** „Брой жители, които се ползват от подобрени услуги/инфраструктура“ кандидатът следва да попълни броя жители, които чрез проектното предложение ще се ползват от подобрени услуги/инфраструктура.

**За доказване на съответствие с критерия:**

Във Формуляра за кандидатстване – ***раздел 11. Допълнителна информация необходима за оценка на проектното предложение*** – поле „Брой население, което ще се възползва от подобрените основни услуги и обхвата на териториално въздействие“ кандидатът следва да предостави подробна информация за съответствието на проекта с критерия, като в зависимост от това се присъждат и съответния брой точки.

* **Относно Критерий 1.** *Брой население, което ще се възползва от подобрените основни услуги и обхвата на териториално въздействие*
* **Относно Критерий 2.** *Проекти, осигуряващи интегрирано развитие на туризма на територията на МИГ*

**Изисквания за да бъдат точки по критерия:**

Ще се присъждат точки за проекти, който са насочени към интегрирано развитие на туризъм, съчетаващи предлагането на различни атракции и методи за привличане на туристи и/или надграждащи с нови услуги и/или атракции към съществуващи туристически обекти на територията на МИГ-Елхово-Болярово.

**За доказване на съответствие с критерия:** на база проверка на информацията във Формуляра за кандидатстване: описанието на проектното предложение и ***раздел 11. Допълнителна информация необходима за оценка на проектното предложение***; анализ разходи – ползи, таблицата за допустимите инвестиции, и други представени от кандидата документи, свързани с дейностите и разходите, за чието подпомагане се кандидатства.

* **Относно Критерий 3.** *Проекти, които отговарят на приоритетите на Общинските програми за развитие на туризма, приети от Общинските съвети*

**Изискване, за да бъдат присъдени точки по критерия**:

Проектът ще получи точки, в случай че включва инвестиции, насочени към дейности, който отговарят на приоритетите на Общинските програми за развитие на туризма, приети от Общинските съвети на съответната община.

**За доказване на съответствие:** на база представена информация в електронния Формуляр за кандидатстване в ***раздел 11. Допълнителна информация необходима за оценка на проектното предложение***, и представените документи в Раздел 12. За доказване кандидатът представя Решение на Общинския съвет, че дейностите по проекта отговарят на приоритетите на Общинската програма за развитие на туризма на общината, на чиято територия ще се изпълняват инвестициите.

* **Относно Критерий 4.** *Проектът включва дейности с позитивен принос към околната среда*

**Изискване,** за да бъдат присъдени точки по критерия: проектът ще получи точки, в случай че включва инвестиции, насочени към дейности, опазващи околната среда:

* В случай, че над 30 % - от инвестициите са насочени към дейности, опазващи околната среда ще получи 5 т.
* В случай, че над 50 % от инвестициите са насочени към дейности, опазващи околната среда ще получи 10 т .

**За доказване на съответствие:**  на база представена информация в електронния Формуляр за кандидатстване (раздели „Бюджет“, „План за изпълнение / Дейности по проекта“ и „Допълнителна информация, необходима за оценка на проектното предложение“). За доказване кандидатът представя:

1. Становище, издадено от правоспособно лице, от което да е видно кои от инвестициите в проекта са свързани с опазване компонентите на околната среда и вида на компонента засегнат от инвестицията.

2. Документ, издаден от правоспособно лице /производител на съответната инсталация/, удостоверяващ наличието на технологии, които водят до намаляване на емисиите съгласно Регламент за изпълнение на Директива 2009/125/ЕС /.

* **Относно Критерий 5.** *Кандидатът не е получавал подкрепа от Общността за подобна инвестиция / обект*

**Изискване,** за да бъдат присъдени точки по критерия: Кандидатът да не е получавал подкрепа от Общността за подобна инвестиция.

**За доказване на съответствие:**  на база представена информация във Формуляра за кандидатстване – раздел ***11. Допълнителна информация необходима за оценка на проектното предложение*** – поле „Подкрепа от Общността за подобна дейност по други програми“.

Оценката ще се извършва и ще получи точки **след извършване на проверка** за получаване на подкрепа от други програми – официални информационни системи на ЕСИФ.

* **Относно Критерий 6.** *Проектът ще създаде работни места при изпълнение на допустимите дейности /ще бъде наемана местна работна ръка/*

**Изискване, за да бъдат присъдени точки по критерия:**

В резултат от изпълнението на проекта, кандидатът да предвижда разкриване и поддържане на нови работни места и/или наемане на местна работна ръка при изпълнение на дейностите по проекта.

**За доказване на съответствие:**

В случай на разкриване на нови работни места, във Формуляра за кандидатстване – раздел ***„Индикатори“*** кандидатите следва посочат броя на новосъздадените работни места и да представят Справка за съществуващия и нает персонал към края на предходната спрямо кандидатстването календарна година (по образец, Приложение №13 от документи за попълване). Задължението за поддържане на посочения брой работни места от кандидата се вписва в административния договор за отпускане на безвъзмездна финансова помощ и подлежи на проверка в целия период на мониторинг на проекта, осъществяван след извършване на окончателното плащане по проекта.

В случай на наемане на местна работна ръка в процеса на изпълнение на проекта, кандидатът следва да го опише във Формуляра, да го декларира в Справка за съществуващия и нает персонал (Приложение №13 от документи за попълване) и да го осигури в процеса на изпълнение.